Audrey Landers

**Audrey Landers** (født **Audrey Hamburg** 18. juli 1956) er en amerikansk sanger og skuespiller, som er kjent for sin rolle som Afton Cooper i fjernsynsdramaserien *[[Dallas (TV-serie)|Dallas]]*. Landers ble født som Audrey Hamburg i Philadelphia i Pennsylvania.

## Barnestjerne
Landers ble først lagt merke til som tolvåring, med en sang som hun selv haddet skrevet og fremførte. Dette førte til at hun fikk platekontrakt med Epic Records og opptrådte i TV-programmet ''The'' ''Merv Griffin Show''. I et års tid var hun også skuespiller i TV-serien ''The Secret Storm''; en såpeopera som ble sendt på dagtid. 

Som tenåring hadde hun en rolle i TV-serien *[[Somerset (TV-serie)|Somerset]]* og studerte musikk ved Juilliard School i New York, samtidig som hun leste psykologi ved Columbia University. Hennes første rolle i en spillefilm var i ''The Tennessee Stallion'' (1978) der også hennes yngre søster Judy Landers var med.

## Skuespiller
Etter å ha tatt college-eksamen flyttet Audrey Landers til Los Angeles og fikk en rolle i den populære TV-serien *Dallas*. Hun medvirket sammenhengende i serien fra 1981 til 1984, gjorde et comeback i serien i 1989, og var senere med i TV-filmen  i 1996, som var basert på TV-serien. Hun blir også husket som rollefiguren «Val» fra filmversjonen av musikalen ''A Chorus Line'' (1985). I perioden 1990&ndash;1991 spilte hun rollen som «Charlotte Hesser» på serien ''One Life to Live'', som gikk dagtid. Før hun begynte i «Dallas», hadde hun flere gjestesroller i en rekke forskjellige TV-serier, inkludert to episoder av The Dukes of Hazzard i 1980, der hun spilte en av hovedpersonenens datter.

Landers spiller rollefiguren Veronica, som er kjæresten til Sam (spilt av Bruce Campbell) i USA Networkserien *[[Burn Notice (TV-serie)|Burn Notice]]*.

## Sanger og komponist
Som sanger og komponist har hun gitt ut 10 singler som har solgt til gullplate, 4 album som har solgt til gullplate og to album som har fått platinaplate for høye salgstall. De fleste sangene er i sjangrene pop eller disco. Blant hennes største hits er «Mi Amor» «Manuel Goodbye», «Playa Blanca» og «Jim, Jeff & Johnny». Hun skrev også albumet «Rendez-Vous» som inkluderer sangen «Turn to Me» som ble skrevet av lyrikeren Martin H. Samuel og komponist Lisa Nemzo. Audrey Landers er den eldre søster av skuespiller Judy Landers, og har samarbeidet med henne i flere roller, inkludert flere episoder av serien The Love Boat. Audrey og Judy Landers var på omslaget av Playboy som kom ut i januar 1983. Dette var ikke nakenbilder slik som det vanligvis pleier å være i dette bladet.

Audrey, søsteren Judy, og deres mor, Ruth Landers, lagde i fellesskap den prisbelønte musikalen ''The Huggabug Club'', som ble sendt på barne-TV av kanalen PBS mellom 1995 og 2000. Audrey var medforfatter av de 250 originale sangene i denne serien. Hun skrev også manus og var en av regissørene for serien. I perioden 2005/2006 skrev Audrey manus til og regisserte spillefilmen *[[Circus Island (film)|Circus Island]]*. 

### Diskografi (utvalg)

#### Album

* 1983 *Little River*
* 1984 *Holiday Dreams* (tittel på den europeiske versjonen) /*Wo der Südwind weht* (tittel på versjonen som ble lansert i Tyskland)
* 1985 *Paradise Generation*
* 1986 *Country Dreams* (tittel på den europeiske versjonen)/*Weites Land* (tittel på versjonen som ble lansert i Tyskland)
* 1988 *Secrets*
* 1990 *My Dreams For You* (tittel på den europeiske versjonen)/*Meine Träume für dich* (tittel på versjonen som ble lansert i Tyskland)
* 1991 *Rendez-Vous*
* 1991 *Das Audrey Landers Weihnachtsalbum*
* 2005 *Spuren eines Sommers*
* 2006 *Dolce Vita*
* 2010: *Spuren Deiner Zärtlichkeit*

## Familie
Landers giftet seg med forretningsmannen Donald Berkowitz i mai 1988. De fikk to barn sammen, tvillingene Adam og Daniel, født i 1993.

## Referanser


## Eksterne lenker
* 
* 
*